**Îngeri visători**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Mi-ai dat o mână să nu cad

Cu fruntea-n palma unui nor

Și simt în tine un răsad,

O aripă pentru alt zbor.

Acum plutesc, nu mă usuc

Sub pala vântului pribeag,

Chiar dacă versul e caduc,

Flutur poemul meu pe steag.

Arunc tristeți pe țărmuri vechi,

Mă-mbracă amintiri cu flori,

În mine mor iubiri străvechi,

Rămân doar îngeri visători.

- Mi-ai aşezat pe tâmple flori

Şi m-ai făcut să scriu poveşti,

Când la fereastră primii zori

Zâmbesc timid, îmi aminteşti

Că timpul nu l-am raportat

Decât la clipa de răsfăţ

În care ne-am contagiat

Cu nemurirea. Azi învăţ

Să prind în palme fluturi mov

Şi să-i brodez cu slove moi

Pe catifeaua din alcov

Atunci când suntem amândoi.

Ioan Grigoraș Liliana Trif